**ACORD-CADRU DE FURNIZARE**

nr. ............... data ..........................

1. **PĂRŢILE CONTRACTANTE**

**OFICIUL NAŢIONAL AL REGISTRULUI COMERŢULUI**, cu sediul în Bucureşti, B-dul Unirii, nr. 74, Bl. J3b, Tr. II + III, Sector 3, telefon/fax 021.316.08.04/021.316.08.03, cod de înregistrare fiscală 14942091, cont nr**.** RO72TREZ7035032XXX011591, deschis la Trezoreria Sector 3, reprezentat prin **Director General Valentina BURDESCU şi Director Economic Georgeta BĂLAN în calitate de promitent - achizitor**, pe de o parte

şi

**.........................................** cu sediul în ......................................., str. ............................, nr. ......................, jud. ............................., telefon: ........................................, fax: ...........................număr de înregistrare în registrul comerţului J......../.............../............................., Cod unic de înregistrare .................................., cont ................................, deschis la Trezoreria .........................................., reprezentată prin **......................................**, în calitate de **promitent - furnizor**, pe de altă parte,

**CLAUZE OBLIGATORII**

**II. OBIECTUL ACORDULUI - CADRU**

**2.1.** Obiectul prezentului acord - cadru îl constituie stabilirea cadrului general aplicabil contractelor subsecvente ce urmează a fi încheiate în vederea achiziţiei de echipamente profesionale de scanare a documentelor şi servicii de instalare şi punere în funcţiune la sediul Oficiului Naţional al Registrului Comerţului şi la sediile oficiilor registrului comerţului de pe lângă tribunalele teritoriale, astfel cum au fost solicitate de către Promitentul – achizitor prin documentaţia de atribuire şi ofertate de către Promitentul – furnizor prin oferta depusă.

**III. DURATA ACORDULUI - CADRU**

**3.1.** Prezentul acord – cadru intră în vigoare la data semnării şi este valabil pentru o perioadă de 12 luni.

**IV. DOCUMENTELE ACORDULUI CADRU**

**4.1**. Documentele acordului - cadru sunt:

a) Fisa de date a achiziţiei (Anexa 1);

b) Caiet de sarcini (Anexa 2);

c) Propunere tehnică (Anexa 3);

d) Propunere financiară (Anexa 4);

e) Lista cu locațiile unde se livrează echipamentele care fac obiectul prezentului acord-cadru (Anexa 5);

f) Contractele cu subcontractanţii, în măsura în care în prezentul acord-cadru este reglementat un mecanism de efectuare a plăţilor directe către subcontractanţi;

**V. PREŢUL UNITAR. MODALITATEA DE PLATĂ**

**5.1**.  **(1)** Valoarea maximă totală pentru întregul acord-cadru este de **…………. lei fără TVA,** la care se adaugă **………………… lei TVA**, rezultând **………………..** **lei cu TVA.**

(2) Preţurile unitare sunt următoarele/sunt detaliate în Anexa 2:

...........................................................

**5.2.** Plata se va face, prin ordin de plată emis de Promitentul – achizitor, în termen de 30 de zile calculate conform art. 6 din Legea nr. 72/2013.

**5.3.** Preţul contractului include şi valoarea transportului şi asigurarea echipamentelor de la sediul Promitentului - furnizor până la destinaţiile finale.

**5.4.** Facturile vor conţine, în mod obligatoriu, elementele precizate în ultimele modificări ale legislaţiei fiscale.

**5.5**. Plata se consideră efectuată la data confirmării debitării contului Promitentului-achizitor de către trezorerie.

**5.6**. Efectuarea plăţii este condiţionată de anexarea la factura fiscală a avizelor de însoţire a mărfii, a proceselor verbale de recepție cantitativă și calitativă, semnate de reprezentanţii Promitentului – furnizor şi ai Promitentului – achizitor.

**5.7**. Termenul prevăzut la art. 5.2. va putea fi decalat în situaţia în care nu sunt îndeplinite condiţiile prevăzute la pct. 4 din Ordinul nr. 1792/2002 sau în cazul în care apar dispoziţii legale care modifică perioada de plată pentru instituţiile publice.

**VI. CONDIŢII DE DERULARE A CONTRACTELOR SUBSECVENTE**

**6.1.** Frecvenţa, durata şi valoarea contractelor subsecvente, precum şi cantităţile care vor face obiectul acestora se stabilesc în funcţie de fondurile alocate cu această destinaţie şi de necesităţile obiective ale Promitentului – achizitor.

    VII. **OBLIGAŢIILE PROMITENTULUI-ACHIZITOR**

7.1. Promitentul - achizitor se obligă ca, în baza contractelor subsecvente atribuite Promitentului - furnizor, să achiziţioneze echipamentele ce fac obiectul fiecărui contract subsecvent, în condiţiile convenite în prezentul acord - cadru.

7.2. Promitentul - achizitor se obligă să nu achiziţioneze, pe durata prezentului acord-cadru, echipamentele care fac obiectul acestuia, de la un alt operator economic, cu excepţia cazului în care Promitentul-furnizor declară că nu mai are capacitatea de a le furniza.

**7.3.** Promitentul – achizitor se obligă să achite contravaloarea echipamentelor furnizate de Promitentul – furnizor.

**7.4.** Promitentul – achizitor se obligă să desemneze persoanele autorizate pentru derularea acordului – cadru şi a contractelor subsecvente.

   VIII. **OBLIGAŢIILE PROMITENTULUI-FURNIZOR**

8.1. Promitentul - furnizor se obligă ca, în baza contractelor subsecvente încheiate cu Promitentul-achizitor, să furnizeze, la solicitarea Promitentului – achizitor, echipamentele şi serviciile de instalare şi punere în funcţiune, în condiţiile convenite în prezentul acord – cadru, caietul de sarcini şi ofertă.

**8.****2.** Promitentul - furnizor se obligă ca echipamentele furnizate să respecte cel puţin calitatea solicitată prin caietul de sarcini şi prevăzută în propunerea tehnică a acestuia, anexe la prezentul acord - cadru.

8.3. Promitentul - furnizor se obligă să nu transfere total sau parţial obligaţiile asumate prin prezentul acord-cadru.

**8.4.** Promitentul – furnizor se obligă să desemneze persoanele autorizate pentru derularea acordului – cadru şi a contractelor subsecvente.

**IX. SANCŢIUNI PENTRU NEÎNDEPLINIREA OBLIGAŢIILOR CONTRACTUALE.**

**9.1.** (1) În cazul în care, din vina sa exclusivă, Promitentul-furnizor nu reuşeşte să-şi execute obligaţiile asumate prin contractul subsecvent, Promitentul-achizitor are dreptul de a aplica penalităţi de 0,1% din valoarea echipamentelor nelivrate/neînlocuite, pentru fiecare zi de întârziere, calculată de la data scadenţei şi până la data recepţiei echipamentelor nelivrate/neînlocuite, inclusiv.

(2) În cazul în care, din vina sa exclusivă, Promitentul-furnizor nu reuşeşte să respecte termenele prevăzute la art.12.7, Promitentul-achizitor are dreptul de a aplica penalităţi de 0,1% din valoarea echipamentelor neremediate/neînlocuite, pentru fiecare oră de întârziere, calculată de la data scadenţei şi până la data recepţiei echipamentelor nelivrate/neînlocuite, inclusiv.

**9.2.** În cazul în care Promitentul – achizitor, din vina sa exclusivă, cu excepţia situaţiei prevăzute la art. 5.7, nu efectuează plata, în termenul prevăzut, atunci Promitentul – furnizor are dreptul de a aplica penalităţi de 0,1% pe zi de întârziere, calculată la valoarea neachitată, de la data scadenţei şi până la data efectuării plăţii integrale, inclusiv.

**CLAUZE SPECIFICE**

**X. FURNIZAREA ECHIPAMENTELOR. CONDIŢII DE RECEPŢIE. AMBALARE ŞI MARCARE.**

**10.1. (1)** Promitentul – furnizor se obligă să livreze şi să transporte echipamentele la destinaţii finale indicate de Promitentul – achizitor și prevăzute în anexa 5, în termenul stabilit.

(2) Transportul echipamentelor este în sarcina Promitentului – furnizor. Acesta are obligaţia de a transporta echipamentele până la locul unde vor fi instalate. În acest scop, Promitentul – furnizor va trimite, odată cu echipamentele livrate, personalul necesar pentru a le manevra, instala şi testa la locul de destinaţie finală, precum şi pentru a le pune în funcţiune.

(3) Promitentul – furnizor va asigura în prețul echipamentului transportul (minim cate doua echipamente în Bucureşti şi minim cate unul în fiecare judet), instalarea și punerea în funcţiune a echipamentelor ofertate, la sediul ONRC și/sau ORCT, precum şi instruirea salariaţilor din fiecare locaţie unde se instalează echipamentul, cu privire la utilizarea, exploatarea şi întreţinerea acestuia.

**10.2.** (1) Promitentul – furnizor are obligaţia să asigure instalarea, configurarea şi punerea în funcţiune a echipamentelor care fac obiectul acordului – cadru la locaţiile de livrare, fără ca aceasta să antreneze cheltuieli suplimentare pentru Promitentul – achizitor.

(2) Promitentul – furnizor are obligaţia de a livra toate echipamentele, inclusiv accesoriile acestora, precum și după caz consumabilele, în ambalajul original, sigilate și marcate corespunzător.

**10.3.** (1) Promitentul – furnizor suportă cheltuielile financiare generate de pierderea, distrugerea, deteriorarea, furtul echipamentelor în timpul transportului şi livrării, caz în care subzistă obligaţia de a asigura livrarea echipamentelor în termenul stabilit şi aceasta fără a conduce la modificarea preţului contractului.

(2)Promitentul - furnizor suportă cheltuielile financiare generate de transportul tur-retur al echipamentelor neconforme.

**10.4.** Promitentul - furnizor se obligă să suporte riscul contractului până la predarea echipamentelor, confirmată prin semnarea avizului de însoţire a mărfii, de către Promitentul – achizitor. Data livrării se va considera data confirmării avizului de însoţire a mărfii.

**10.5.** (1) La livrare, echipamentele vor fi însoţite de Avizul de însoţire a mărfii cu următoarele menţiuni: denumirea produsului, cantitatea, preţul unitar fără TVA, semnătura Promitentului - furnizor și semnătura de primire a Promitentului - achizitor, ştampila şi data când se recepţionează marfa.

(2) La livrare, echipamentele vor fi însoţite de certificatul de garanţie din care să reiasă cel puțin următoarele: elementele de identificare a produsului, termenul de garanție, durata medie de utilizare a produsului, modalitățile de asigurare a garanției - întreținere, reparare, înlocuire, denumirea și adresa vânzătorului, denumirea și adresa unității/unităților service specializate pentru asigurarea garanției.

**10.6.** Livrarea echipamentelor se consideră încheiată la data semnării avizului de însoţire a mărfii, inclusiv pentru echipamentele înlocuite ca neconforme, situaţie în care livrarea echipamentelor se consideră încheiată la data înlocuirii echipamentelor neconforme.

**10.7.** Promitentul – achizitor are dreptul de a inspecta și/sau testa echipamentele pentru a verifica conformitatea lor cu specificaţiile tehnice din oferta tehnică, fără ca aceasta să antreneze cheltuieli suplimentare pentru Promitentul - achizitor.

**10.8**. Dreptul Promitentului - achizitor de a inspecta, testa şi, dacă este necesar, de a respinge echipamentele nu va fi limitat sau amânat datorită faptului că echipamentele au fost inspectate şi testate de Promitentul - furnizor, cu sau fără participarea unui reprezentant al Promitentului - achizitor, anterior livrării acestora la destinaţiile finale.

**10.9.** (1) Recepţia cantitativă şi calitativă pentru echipamentele livrate, instalate, configurate şi puse în funcţiune, se va face la sediul ONRC și la sediile ORCT prevăzute în anexa 5, în prezenţa fiecărei comisii de recepţie a Promitentului - achizitor şi a personalului de specialitate pus la dispoziţie de Promitentul - furnizor şi se va consemna într-un proces verbal de recepţie cantitativa şi un proces verbal de recepţie calitativă.

(2) Recepţia cantitativă pentru echipamentele livrate va consta în:

* + - 1. verificarea cantitativă, inclusiv starea generală aparentă, modul de ambalare şi starea ambalajelor, conform contractului;
      2. verificarea existenţei documentaţiei tipărite sau pe CD/DVD/online;
      3. verificarea existenţei kit-urilor de instalare şi a CD-urilor pentru echipamente;
      4. încheierea procesului verbal de recepţie cantitativă, semnat de ambele părţi.

(3) Recepţia calitativă pentru echipamentele livrate va consta din:

1. instalarea, configurarea şi punerea în funcţiune a fiecărui echipament la sediul central al Oficiului Naţional al Registrului Comerţului și la sediile oficiilor registrului comerțului de pe lângă tribunale;
2. verificarea configuraţiei echipamentelor, conform cerinţelor din Caietul de sarcini şi specificaţiilor din ofertă;
3. testarea şi verificarea condiţiilor tehnice specificate de producător;
4. verificarea funcţionării corespunzătoare, la parametrii specificaţi de producător şi în oferta tehnică;
5. încheierea proceselor verbale de recepţie calitativă, semnate de ambele părţi.

**10.10.** (1) Promitentul – furnizor se obligă să remedieze complet sau, după caz, să înlocuiască echipamentele ce prezintă defecte ca urmare a transportului, proiectului, materialelor sau oricărei alte acţiuni sau omisiuni a Promitentului – furnizor, în termenul de garanţie al echipamentelor sau în termenul prevăzut la alin. (2).

(2) Eventualele neconformităţi sau diferenţe constatate la recepţie vor fi cuprinse într-un proces-verbal de constatare deficienţe care va crea obligativitatea pentru Promitentul - furnizor de a înlocui echipamentele neconforme, în cel mai scurt timp, dar fără a depăşi maxim 3 zile lucratoare de la data semnării acestuia. În acest caz, pentru echipamentele livrate şi care îndeplinesc cerinţele Promitentului - achizitor se va întocmi un proces-verbal de recepţie parţială a mărfii livrate.

**10.11**. Prevederile art. 10.7. – 10.10. nu îl vor absolvi pe Promitentul - furnizor de obligaţia asumării garanţiilor sau altor obligaţii prevăzute în contract.

**10.12.** Promitentul–furnizor se obligă să despăgubească Promitentul - achizitor împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) legate de echipamentele, materialele, instalaţiile sau utilajele folosite pentru sau în legătură cu echipamentele achiziţionate, implicit costuri, taxe şi cheltuieli de orice natură, aferente cu excepţia situaţiei în care o astfel de încălcare rezultă din respectarea caietului de sarcini întocmit de achizitor.

**10.13.** (1)Promitentul - furnizor are obligaţia de a ambala echipamentele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţiile finale.

(2) În cazul ambalării greutăţilor şi volumelor în cutii, Promitentul - furnizor va lua în considerare, unde este cazul, distanţele mari până la destinaţiile finale ale echipamentelor şi absenţa facilităţilor de manipulare grea în toate punctele de tranzit.

(3) Toate materialele de ambalare a echipamentelor, precum şi toate materialele necesare protecţiei coletelor (paleţi de lemn, folie de protecţie, etc.) rămân în proprietatea Promitentului - achizitor.

**XI. GARANŢIA DE BUNĂ EXECUŢIE A CONTRACTELOR SUBSECVENTE**

**11.1.** Promitentul - furnizor are obligaţia de a constitui garanţia de bună execuţie, în cuantum de 10% din valoarea fiecărui contract subsecvent, în termen de maxim 5 zile lucrătoare de la data semnării contractului.

**11.2.** Garanţia de bună execuţie trebuie să fie irevocabilă.

**11.3.** Garanţia de bună execuţie a contractelor subsecvente se constituie prin oricare din formele prevăzute la art. 40 alin (1) din H.G. nr. 395/2016 şi este valabilă pe toată perioada de valabilitate a contractului. În situaţia în care garanţia de bună execuţie se constituie printr-un instrument de garantare, acesta trebuie sa fie întocmit în conformitate cu prevederile art. 36 alin (4) din H.G. nr. 395/2016. În cazul în care valoarea garanţiei de bună execuţie este mai mică de 5.000 de lei, aceasta se poate constitui şi prin depunerea la casierie a unor sume în numerar.

**11.4.** Promitentul - achizitor va elibera/restitui garanţia de bună execuţie în termen de maxim 14 zile de data întocmirii procesului-verbal de recepţie a echipamentelor care fac obiectul contractului subsecvent şi/sau de la plata facturii finale, dacă nu a ridicat până la acea dată pretenţii asupra ei.

**11.5.** Promitentul – achizitor are dreptul de a emite pretenţii asupra garanţiei de bună execuţie, oricând pe parcursul îndeplinirii contractului subsecvent, în limita prejudiciului creat, în cazul în care Promitentul - furnizor nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie Promitentul - achizitor are obligaţia de a notifica pretenţia atât Promitentului-furnizor, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, Promitentul-furnizor are obligaţia de a reîntregi garanţia în cauză raportat la restul rămas de executat.

**XII. GARANŢIA ECHIPAMENTELOR**

**12.1.** Garanţia echipamentelor este distinctă de garanţia de bună execuţie.

**12.2.** Termenul de garanţie al echipamentelor este de minim 1 an şi începe de la data recepţiei finale efectuate după livrarea acestora la sediul Oficiului Naţional al Registrului Comerţului şi la sediile oficiilor registrului comertului teritoriale.

**12.3.** Pentru echipamentele livrate Promitentul – furnizor are obligaţia să asigure Certificatul de garanție şi Instrucțiunile de folosire, instalare, exploatare, întreținere, în limba română, eliberate de producătorul acestora.

**12.4.** Promitentul - furnizor este direct răspunzător față de Promitentul - achizitor pentru orice lipsa de conformitate a echipamentelor.

**12.5.** Intervenţiile în caz de defecțiune în perioada de garanție vor fi prestate la sediul Oficiului Naţional al Registrului Comerţului şi la sediile oficiilor registrului comerţului teritoriale, în timpul programului normal de lucru al instituţiei: luni – joi orele 8:00 – 16:30 şi vineri orele 8:00 – 14:00.

**12.6.** Promitentul - achizitor are dreptul de a notifica imediat Promitentului - furnizor, în scris, orice plângere sau reclamaţie ce apare în conformitate cu această garanţie.

**12.7.** (1) La primirea unei astfel de notificări cu privire la defecțiuni miniore, Promitentul - furnizor are obligaţia de a răspunde la solicitarea de remediere în perioada de garanție în maxim 3 zile lucrătoare de la data primirii notificării din partea Promitentului - achizitor.

(2) Promitentul - achizitor are obligaţia de a înlocui produsul în perioada convenită, fără costuri suplimentare pentru Promitentul - achizitor.

(3) Echipamentele care, în timpul perioadei de garanţie, le înlocuiesc pe cele defecte beneficiază același termen de garanție.

(4) Promitentul – achizitor va beneficia automat de înlocuirea produselor cu echipamente noi, de ultimă generație, cu configurații similare echipamentelor defectate și cu cel puțin aceleași performanțe tehnice ca și cele defectate la apariția lipsei de conformitate, cu excepția cazurilor în care lipsa de conformitate este minoră.

(5) Pentru produsul înlocuit/remediat, furnizorul are aceleași obligații ca și pentru produsul inițial.

(6) Echipamentele care înlocuiesc produsele defecte vor beneficia de același termen de garanție.

**12.8.** Timpul de nefuncționare din cauza lipsei de conformitate apărute în termenul de garanție a echipamentelor prelungește termenul de garanție.

**12.9.** Dacă Promitentul - furnizor, după ce a fost înştiinţat, nu reuşeşte să remedieze defectul în perioada convenită, Promitentul - achizitor are dreptul de a lua măsuri de remediere pe riscul şi pe cheltuiala Promitentului - furnizor şi fără a aduce nici un prejudiciu oricăror alte drepturi pe care Promitentul - achizitor le poate avea faţă de Promitentul - furnizor prin contract.

**XIII. FORŢA MAJORĂ**

**13.1.** Forţa majoră este avizată de Camera de Comerţ și Industrie competentă.

**13.2.** Forţa majoră exonerează parţile contractante de îndeplinirea obligaţiilor asumate prin prezentul acord cadru, pe toată perioada în care aceasta acţionează.

**13.3.** Îndeplinirea acordului cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**13.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**13.5.** Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului acord cadru, fără ca vreuna din parţi să poată pretindă celeilalte daune-interese.

**XIV. MODIFICAREA ȘI ÎNCETAREA ACORDULUI–CADRU/CONTRACTELOR SUBSECVENTE**

**14.1.** Modificarea acordului-cadru/contractelor subsecvente se poate realiza numai cu respectarea condițiilor corespunzătoare, prevăzute la art. 221 din Legea nr. 98/2016. Promitentul – achizitor are dreptul de a denunța unilateral acordul-cadru/contractele subsecvente în cazul în care Promitentul – furnizor nu înțelege să respecte prevederile legale privind modificarea contractelor.

**14.2.** Prezentul acord - cadru încetează în următoarele situaţii:

a)       prin ajungerea la termenul de finalizare;

b)       prin acordul părţilor;

c)       reziliere, conform prevederilor art.14.3;

d)       caz de forţă majoră în situaţia prevăzută la pct. 13.

**14.3.** Promitentul – achizitor îşi rezervă dreptul de a rezilia parţial/în întregime acordul-cadru şi, implicit, contractul subsecvent, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării unui contract subsecvent, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul prevăzut;

b) în cazul în care Promitentul – achizitor a transmis, prin fax, e-mail sau poştă, cel puţin două notificări cu privire la neîndeplinirea de către Promitentul – furnizor a obligaţiilor asumate, neconformităţile nefiind remediate în termenul stabilit prin notificare;

c) în situaţia în care Promitentul – achizitor nu mai are capacitatea de a furniza echipamentele ce fac obiectul acordului – cadru din culpa sa, caz în care va suporta diferenţa dintre valoarea echipamentelor ce urmau a fi furnizate de Promitentul – furnizor până la finalizarea acordului – cadru şi valoarea acestor echipamente pe care Promitentul – achizitor va fi obligat să le achiziţioneze de la alt furnizor, precum şi orice alt prejudiciu produs Promitentului - achizitor.

**14.4.** Promitentul – achizitor îşi rezervă dreptul de a solicita denunţarea acordului – cadru şi, implicit, a contractului subsecvent aflat în derulare, prin notificare transmisă administratorului judiciar/lichidatorului în situaţia în care Promitentul – furnizor a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru Promitentul – achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016.

**14.5.** Încetarea acordului - cadru în oricare din situaţiile menţionate la pct. 14.2. nu va avea niciun efect asupra obligaţiilor deja scadente între Părţi.

**14.6.** (1) Încetarea acordului-cadru conform art. 14.2 lit. a) nu va afecta contractul/contractele subsecvente aflate în derulare.

(2) În situaţia prevăzută la art. 14.2 lit. b), părţile vor decide, după caz, asupra încetării în acelaşi timp a contractului subsecvent aflat în derulare.

(3) Încetarea acordului cadru conform art. 14.2 lit. c) şi d) va conduce în mod automat şi la încetarea contractului subsecvent aflat în derulare.

(4) Încetarea acordului-cadru în cazurile prevăzute la alin. (1) şi (2) nu va afecta termenii şi condiţiile din acordul cadru care se aplică în interpretarea şi aplicarea contractelor subsecvente care rămân în derulare şi pe care le completează

**14.7.** Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Promitentul – achizitor are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) Promitentul – furnizor se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016;

b) Contractul nu ar fi trebuit să fie atribuit Promitentului – furnizor, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**XV. SUBCONTRACTANŢI**

**15.1.** Dispozițiile legale și clauzele contractuale referitoare la subcontractanți vor fi prevăzute, după caz, în contractele subsecvente încheiate în executarea prezentului acord – cadru.

**XVI. CARACTERUL CONFIDENŢIAL AL ACORDULUI CADRU**

**16.1.** Fără a aduce atingere execuţiei prezentului acord cadru, Promitentul - achizitor are obligaţia de a asigura garantarea protejării acelor informaţii pe care Promitentul - furnizor le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce priveste secretul comercial si proprietatea intelectuală.

**16.2.** Dispoziţiile art. 16.1 se aplică în mod corespunzător şi în cazul Promitentului – furnizor.

**XVII. SOLUTIONAREA LITIGIILOR**

**17.1.** Părţile vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului cadru.

**17.2.** Dacă după 15 zile de la începerea acestor tratative, părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul Promitentului - achizitor.

**17.3.** Documentaţia de atribuire a acordului cadru, emisă de Promitentul - achizitor, şi oferta emisă de Promitentul - furnizor, vor servi interpretării clauzelor contractuale în caz de divergenţă.

**XVIII. COMUNICĂRI**

**18.1.** Orice comunicare între părţi, referitoare la îndeplinirea prezentului contract subsecvent, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**18.2.** Orice document scris trebuie înregistrat atât în momentul transmiterii cât şi în momentul primirii.

**18.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului acord cadru.

**18.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**18.5.** Dacă confirmarea se transmite prin mijloace electronice de comunicare, sau ca excepţie, prin intermediul serviciilor poştale, fax în zile nelucrătoare, ea se consideră primită în prima zi lucrătoare după cea în care a fost expediată.

**XIX. LIMBA CARE GUVERNEAZĂ ACORDUL - CADRU. LEGEA APLICABILĂ** **ACORDULUI - CADRU**

**19.1.** Limba care guvernează acordul cadru este limba română.

**19.2.** Acordul - cadru va fi interpretat conform legilor din România.

**XX. ALTE CLAUZE**

**20.1.** Termenele de îndeplinire a unor obligaţii contractuale de către părţile contractante expira în ultima zi a termenului. În cazul în care ultima zi ce constituie termenul de îndeplinire a unor obligaţii coincide cu o sărbătoare legală ori cu o zi nelucrătoare, atunci termenul se prelungeşte până în ziua lucrătoare imediat următoare zilei de sărbătoare legală sau zilei nelucrătoare.

**XXI. DISPOZIŢII FINALE**

**21.1.** Responsabilul cu derularea acordului – cadru şi a contractelor subsecvente din partea Promitentului – achizitor este domnul ........................................., tel...................................., e-mail:............................................................

**21.2.** Responsabilul cu derularea acordului – cadru şi a contractelor subsecvente din partea Promitentului – furnizor este domnul .................................................., tel................................, e-mail....................................

Prezentul acord cadru conține ….. pagini, la care se adaugă anexele și a fost încheiat astăzi …………………… în 2 exemplare cu valoare juridică egală, câte unul pentru fiecare parte.

**PROMITENT-ACHIZITOR PROMITENT- FURNIZOR**

Notă: Autoritatea contractantă îşi rezervă dreptul de a completa clauzele prezentului acord cadru cu cerinţele Documentaţiei de atribuire şi specificaţiile din oferta Promitentului-furnizor.